Heiko Westermann

Heiko Westermann (lahir 14 Ogos 1983) merupakan pemain bola sepak Jerman yang kini bermain untuk kelab Hamburger SV dan pasukan kebangsaan Jerman di posisi bek tengah.

Kerjaya kelab
Greuther Fürth
Westermann memulakan kerjaya profesionalnya bersama kelab 2. Bundesliga, Greuther Fürth. Beliau sertai skuad senior pada Julai 2002 tetapi tidak membuat kemunculan sulung sehingga pada 26 Januari 2003 pada perlawanan kemenangan 1-0 ke atas MSV Duisburg. Beliau telah bermain sebanyak 92 perlawanan dalam tiga musim sambil telah menjaringkan tiga gol.

Arminia Bielefeld
Selepas musim 2004-05, Westermann menandantangani sebuah kontrak bersama kelab Bundesliga, Arminia Bielefeld. Dalam musim pertamanya, beliau bermain setiap perlawanan untuk Bielefeld termasuk 34 perlawanan liga dan lima perlawanan DFB-Pokal. Pada musim berikutnya, Westermann hanya terlepas satu perlawanan sahaja.

Schalke 04
Beliau berpindah ke FC Schalke 04 pada tahun 2007 dengan bayaran 2.8 juta euro. Beliau bermain pada perlawanan pertamanya untuk Schalke pada 24 Julai pada perlawanan Ligapokal menentang 1. FC Nürnberg, Schalke menang 4-2. Selepas terlepas dua perlawanan liga pertama berikutan kecederaan, Westermann akhirnya membuat debut untuk Schalke pada 26 Ogos 2007 pada pusingan ketiga perlawanan menentang VfL Wolfsburg. Untuk perlawanan baki musim, Westermann bermain 31 perlawanan liga. Beliau juga bermain pada setiap minit perlawanan Schalke di Liga Juara-Juara Eropah.

Selepas Fred Rutten mengambil alih sebagai jurulatih baru Schalke untuk musim 2008-09, Westermann diletakkan di posisi pemain tengah. Pada musim itu, beliau banyak menjaringkan gol.

Hamburg
Pada Julai 2010, Westermann setuju untuk berpidnah ke Hamburger SV dengan bayaran yang dilaporkan sebanyak 7.5 juta euro. Beliau telah dinamakan sebagai kapten pasukan oleh jurulatih Armin Veh. Pada 9 April 2013, berikutan keputusan memalukan iaitu tewas 92 kepaad FC Bayern Munich, Rafael van der Vaart diumumkan sebagai pengganti Westermann selaku jawatan kapten pasukan Hamburg. 

Kerjaya antarabangsa
rechts|150px|thumb|Westermann bermain untuk Jerman pada tahun 2009.
Westermann membuat debut untuk pasukan kebangsaan Jerman pada Februari 2008 menentang Austria, Jerman menang 3-0. Westermann sebahagian daripada skuad Jerman yang menduduki tempat naib juara di UEFA Euro 2008. Pada 2 Jun 2009, Westermann menjaringkan gol pertamanya untuk Jerman pada perlawanan menentang Emiriah Arab Bersatu, Jerman menang 7-2. 

Beliau sebahagian daripada pemilihan skuad Jerman ke Piala Dunia 2010 tetapi dikeluarkan akibat kecederaan yang menimpanya pada perlawanan persahabatan menentang Hungary. Beliau telah bermain sebanyak 27 kali untuk Jerman dan telah menjaringkan empat gol sejak 2008.

Gol antarabangsa
 Gol  Tarikh  Lokasi  Pasukan lawan  Skor  Keputusan  Kejohanan 1.  6 September 2008  Vaduz, Liechtenstein    6–0  6–0  Kelayakan Piala Dunia 2010 2.  2 Jun 2009  Abu Dhabi, Emiriah Arab Bersatu    1–0  7–2  Persahabatan 3.  7 September 2010  Cologne, Jerman    1–0  6–1  Kelayakan Euro 2012 4.  2 Jun 2013  Washington, Amerika Syarikat    1–2  3–4  Persahabatan

Penghargaan
Antarabangsa
Jerman
 Kejohanan Bola Sepak Eropah: 2008 (Naib juara)

Catatan

Pautan luar



Category:Kelahiran 1983
Category:Orang hidup
Category:Pemain bola sepak Jerman
Category:Pemain SpVgg Greuther Fürth
Category:Pemain Arminia Bielefeld
Category:Pemain FC Schalke 04
Category:Pemain Hamburger SV
Category:Pemain UEFA Euro 2008